
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 100,  

ПОЛУЧЕН НА 16.02.2012 г.   
И ПУБЛИКУВАН НА 31.05.2012 г..
ВЪПРОС № 100
Здравейте,

Пиша Ви във връзка с втория етап по схема "BG161PO003-1.1.05 „Разработване на иновации от стартиращи предприятия".
Бих искала да попитам доколко са възможни промени на дейностите спрямо проектното предложение, одобрено на етап Предварителен подбор. По-конкретно ме интересува допустими ли са следните промени:

1. Изменение на 2 от профилите на наеманите по проекта експерти за финализиране на опитен образец;

2. Вместо печатни промоционални материали, промоционалните дейности да се извършват чрез закупуване на абонамент за публикуване в уеб (онлайн) списание. Промяната се налага поради факта,че след почти година от подаването на Проекта за Предварителен подбор, печатните материали са се утвърдили като не достатъчно ефективен начин на промотиране на иновативния продукт. 

Исканите промени няма да се отразят на цялостния бюджет. Те ще доведат до незначителни промени в разпределението на бюджета по дейности спрямо Проекта одобрен на Предварителен подбор.

3. Има ли изисквания към формата и експерта, който подготвя "независимата оценка от експерт в съответната научна област за иновативност на продукта", която е Документ в подкрепа на иновативността на разработвания по проекта продукт - брой страници и др. 

Предварително благодаря за отговорите!

С уважение,

Сирма Митова

16.02.2012 г.
ОТГОВОР № 100
1. и 2. При подаване на Формуляра за кандидатстване и цялостно проектно предложение по настоящата процедура, са допустими промени в дейностите и бюджета на проекта, при спазване на всички изисквания, условия и критерии по процедурата. 
3. Насоките за кандидатстване по процедурата не поставят изисквания относно формата (брой страници) на независимата оценка за иновативност на продукта/процеса/услугата, предмет на разработване в рамките на проектното предложение. Следва да имате предвид, че оценката трябва да бъде изготвена от експерт в съответната научна област и от нея да е видно, че предлаганата за разработване иновация представлява новост (на световно ниво, на ниво европейски пазар и т.н.).
Допълнително, независимата оценка от експерт в съответната научна област за иновативност на продукта/процеса/услугата представлява само един от незадължителните документи в подкрепа на иновативността на разработвания по проекта продукт/процес/услуга.

